(1618) GHy neemt ghepleckt satijn ( wy sien u loose kueren ) En , daer de vlecken zijn , bedeckt ghy ' t met bordueren ; Siet dus bedrieghtmen ' t oogh : men siet niet een ghebreck , En even - wel , daer ' tgout meest blinckt , daer schuylt de vleck .Veel worter schoon gheacht , diet niet en zijn ; men vinter Die blosen als een krieck , oock midden inde winter : Maer wie daer even schoon tot alle stonden blinckt , Is leelijck ; meesten - deel die steeds wel rijckt die stinckt .Non bene olet , qui bene semper olet .